ye vā́ etásyodŕ̥caṃ gamiṣyánti rāṣṭraṃ té bhaviṣyanti rā́jāno bhaviṣyantyabhiṣecanī́yā átha yá etásyodŕ̥caṃ ná gamiṣyantyárāṣṭraṃ té bhaviṣyantyárājāno bhaviṣyanti rājanyā̀ víśo'nabhiṣecanī́yāstásmānmā prámadata snā́tvāccaivaìnamudakā́nnirundhīdhvaṃ váḍavābhyaśca te yádyadbrāhmaṇajātámupanigácheta táttatpr̥cheta brā́hmaṇāḥ kíyadyūyámaśvamedhásya vitthéti te ye ná vidyúrjinīyā́ta tāntsárvaṃ vā́ aśvamedhaḥ sárvasyaiṣa na veda yó brāhmaṇaḥ sánnaśvamedhásya na véda só'brāhmaṇo jyéya eva sa pā́naṃ karavātha khādaṃ nívapāthā́tha yatkíṃ ca janapadé kr̥tānnaṃ sárvaṃ vastátsutaṃ téṣāṃ rathakārakulá evá vo vasatistaddhyáśvasyāyátanamíti